Vinokino 2020 -elokuvafestivaali
2020-10-30 - 2020-11-29
Vinokino on vuonna 1992 aloittanut elokuvafestivaali, jolla näytetään ainoastaan sukupuoli- ja seksuaalivähemmistöjen tarinoita kertovia elokuvia. Ohjelmistoon valitut elokuvat käsittelevät seksuaalisen suuntautumisen ja sukupuolen moninaisuutta monipuolisesti. Vinokino on Suomen ainoa vain sateenkaarielokuvia elokuvia esittävä festivaali.
Tässä Vinokinon ohjelma Sateenkaarihistoriakuukauden aikana marraskuussa:
Vinokino Helsingissä
https://www.vinokino.fi/helsinki/
Ohjelma:
Pe 6.11. klo 19.00 Pier Kids (VAPAA PÄÄSY) – Kallion kirjastolla (Viides linja 11)
Pe 20.11. klo 19.00 Ahead of the Curve (VAPAA PÄÄSY) – Kallion kirjastolla (Viides linja 11)
Pe 27.11. klo 17.00 Ellie & Abbie (& Ellie’s Dead Aunt)
Pe 27.11. klo 19.00 Breaking Fast
Pe 27.11. klo 21.00 Moffie
La 28.11. klo 12.00 A Worm in the Heart
La 28.11. klo 14.00 Changing the Game
La 28.11. klo 16.00 Queer Gender (lyhytelokuvia)
La 28.11. klo 18.00 End of the Century
La 28.11. klo 20.00 My Big Gay Italian Wedding
Su 29.11. klo 12.45 Welcome to Chechnya
Su 29.11. klo 15.00 Queer Desire (lyhytelokuvia)
Su 29.11. klo 17.00 The Sympathy Card
Su 29.11. klo 19.00 Tu Me Manques
Liput:
Näytöslippu 8 €
Sarjalippu (5 lippua) 35 €
Sijainti:
Elokuvateatteri Orion (Eerikinkatu 15)
Esteettömyys:
Tällä hetkellä Elokuvateatteri Orion ei ole valitettavasti esteetön. Pahoittelemme asiaa ja pyrimme korjaamaan tilanteen mahdollisimman pian.
Pyydämme ystävällisesti ilmoittamaan etukäteen teatterin lipunmyyntiin tai info(a)cinemaorion.fi -osoitteeseen saapumisesta näytökseen pyörätuolilla, jotta voimme varata riittävästi henkilöstöä paikalle sujuvan palvelun takaamiseksi.
Vinokino Tampereella
https:///www.vinokino.fi/tampere/
Järjestäjä:
Pirkanmaan Seta ry ja Art House Cinema Niagara
Ohjelma:
Pe 6.11. klo 19.00 Changing the Game (88 min)
Pe 6.11. klo 21.00 The Sympathy Card (94 min)
La 6.11. klo 19.30 Tu Me Manques (108 min)
Liput:
Näytöslippu 7/6* €
Kaikki kolme sarjalippu 18 €
*Alennus Setan jäsenille.
Sijainti:
Arthouse Cinema Niagara (Kehräsaari, B-talo)
Esteettömyys:
Salissamme on kaksi pyörätuolipaikkaa ja pyörätuoliasiakkaan mukana oleva saattaja pääsee näytökseen veloituksetta. Tullessa lipunmyyntipisteelle on noi 5 cm korkea kynnys, samoin saliin mentäessä. Henkilökunnaltamme saa tarvittaessa apua ja opastusta. Myös muun kuin pyörätuoliasiakkaan avustaja tai tukihenkilö pääsee elokuviin veloituksetta, kun asiakkaalla on vammaiskortti A-merkinnällä.
Elokuvateatterin käytävällä on esteetön WC.
Vinokino Oulussa
https://www.vinokino.fi/oulu/
Ohjelma:
Pe 30.10. klo 17.00 Queer Gender (lyhytelokuvia)
Pe 30.10. klo 19.00 Changing the Game
La 31.10. klo 15.30 Queer Gender (lyhytelokuvia)
La 31.10. klo 17.30 Queer Desire (lyhytelokuvia)
La 31.10. klo 19.30 Ellie & Abbie (& Ellie’s Dead Aunt)
Su 1.11. klo 15.30 Queer Desire (lyhytelokuvia)
Su 1.11. klo 17.30 Breaking Fast
Su 1.11. klo 19.30 Tu Me Manques
Liput:
Näytöslippu 6/4 €*
*Alennus Setan jäsenkortilla
Sijainti:
Elokuvateatteri Studio
(Kulttuuritalo Valveen 2.krs, Hallituskatu 7)

Sateenkaarihistoriakuukauden teemateksti, Posliinille maalattu idylli Kouvolan Poikilo-museoiden verkkosivuilla
2020-11-01 | Taidemuseo Poikilo, Varuskuntakatu 11, Kouvola-talo, Kouvola, 45100, Suomi
Posliinille maalattu idylli käsittelee taidemuseo Poikilon kokoelmiin kuuluvaa keramiikkataiteilija Birger Kaipiaisen (1915-1988) nimetöntä keramiikkateosta, Kaipiaisen taiteeseen liittyvää diskurssitutkimusta sekä Kaipiaisen elämänvaiheita.
Teksti julkaistaan Poikilo-museoiden verkkosivuilla 1.11.2020:
https://www.poikilo.fi
Kieli:
suomi
Kuva: Birger Kaipiaisen nimetön, 1940-luku, taidemuseo Poikilon kokoelmat. Kuva: Mari Lehtosalo.

Sateenkaarihistoriakuukausi 2020 Serlachius-museoissa: Serlachiuksen kokoelmateosten tarkastelua uusin silmin
2020-11-01 - 2020-11-30
Video esittelee sateenkaarihistoriakuukauden innoittamana Gösta Serlachiuksen taidesäätiön kokoelmateoksia normikriittisin silmin. Valikoitujen esimerkkiteosten kautta pohditaan, miten sukupuolta on tuotettu taiteessa tai mitä katseeseen ja valtaan liittyviä teemoja teoksista voi löytyä. Kuinka paljon stereotypiat ohjaavat meitä taiteen tulkitsemisessa? Tarkasteltavat teokset edustavat eri aikakausia, mukana on mm. Helene Schjerfbeckin Nuorukainen (1882), Magnus Enckellin Lepohetki (1919) ja Noora Schroderuksen Suojaväri (2016) -teokset. Haastateltavana Serlachius-museoiden tutkija Tomi Moisio, haastattelijana assistentti Anni Niekka.
Verkkotapahtuman osoite:
https://youtu.be/qsLzYvGN8zU

Kieli:
suomi
Kuva: Enckell, Magnus: Lepohetki 1919. Gösta Serlachiuksen taidesäätiö.

Tänä syksynä etsitään 40-75-vuotiaiden sateenkaarevia muistoja Keravalta
2020-11-01 - 2020-11-30
Sateenkaarihistoriakuukautta vietetään tänä vuonna kolmatta kertaa marraskuussa. Sen tavoitteena on nostaa esiin ja tehdä näkyväksi historiaa lhbtiq-näkökulmasta. Haluamme pitää huolta Keravalla myös seksuaali- ja sukupuolivähemmistöjen historiasta ja kulttuuriperinnöstä.
Ensi vuonna tulee Suomessa kuluneeksi 50 vuotta homoseksuaalisten tekojen dekriminalisoinnista, mutta sateenkaarihistoria jää edelleen usein piiloon, vaietuksi ja vaiennetuksi. Otamme mielellämme vastaan yhteydenottoja koskien muistoja, kuvia tai tarinoita aiheeseen liittyen. Aineisto käsitellään luottamuksella ja on arvokas lisä tallennettavaan kulttuuriperintöön. Lisätietoja antaa tutkijamme Marianna Keisalo marianna.keisalo@kerava.fi.
Voit lahjoittaa muistosi ja esineitäsi myös valtakunnallisesti:
Työväenmuseo Werstas (www.werstas.fi): esineet ja valokuvat
Työväen Arkisto (www.tyark.fi): asiakirjat ja muistitieto
Työväenliikkeen kirjasto (www.tyovaenperinne.fi): kirjallisuus ja lehdet
Kuvassa Kerttu Horilan keramiikkaveistos sarjasta Naistenhuone (1999, Valtion taideteostoimikunnan kokoelma, Kansallisgalleria) Naisia naamioita ja villiä luontoa– näyttelystä, joka on esillä Taide- ja museokeskus Sinkassa 10.1.2021 asti. Kuva Pekka Elomaa / Taide- ja museokeskus Sinkka.
Naisten huoneen veistoksissa peilin edessä meikkaavat hahmot sovittavat naamion ylleen, kukin omalla tavallaan. Teoskokonaisuudessa on kyse naiseudesta ja minuuden esittämisestä kuvana ja kulttuurisena rakennelmana, joka määrittyy ulkopuolisen katseen kautta. Mikäköhän tarina kuvassa näkyvällä hahmolla on?

Kanta-Hämeen sateenkaarihistorian keruu
2020-11-01 - 2020-12-31 | Hämeenlinnan kaupunginmuseo, Raatihuoneenkatu 8, Hämeenlinna, 13100, Suomi
Sateenkaarihistoria on ollut vaiettujen ja vaiennettujen historiaa. Ihmissuhteita tai oman identiteetin ilmentämistä saattoi toteuttaa turvallisesti vain salaa kaapissa ja yhdessä sovituissa piiloissa. Kanta-Hämeen alueellisena vastuumuseona haluamme lisätä representaatiota ja edistää moninaisempaa historian tallennusta keräämällä ja tallentamalla museon kokoelmiin täällä asuvien tai asuneiden ihmisten alueelle paikantuvaa muistitietoa sateenkaari-elämään liittyen. Valtakunnallisesti keräysvastuu on Työväenmuseo Werstaalla, joka on tehnyt aihepiirin parissa pitkäjänteistä työtä jo 15 vuotta.
Keräyksen tavoitteena on kartuttaa omaa ja muiden ymmärrystä paikallisesta moninaisuuden historiasta. Samaistuttavien tarinoiden ja kokemusten löytäminen ja niiden avulla oman identiteetin etsiminen on tärkeää ihan jokaiselle. Tavoitteenamme on osaltamme edistää erilaisten ihmisryhmien äänten kuulumista ja tuoda ne osaksi Kanta-Hämeen tallennettua historiaa.
Tässä keräyksessä olemme kiinnostuneita Kanta-Hämeen alueella elävien tai eläneiden sukupuoleltaan ja seksuaalisuudeltaan moninaisten ihmisten arjesta, kohtaamispaikoista, ensisuudelman tai ensirakkauden kokemisen paikasta, kutsumanimistä, käytetyistä sanoista, signaaleista, itseilmaisusta, perhe-elämästä, ystävyyksistä, sukupuolen omanlaisesta ilmentämisestä, yksinäisyydestä, syrjinnän ja ulossulkemisen sekä kuulumisen, yhteisöllisyyden ja vertaistuen kokemuksista. Olemme kiinnostuneita kaikkien tarinoista.
Sateenkaarihistorian tallentaminen on meille uutta, mutta haluamme tällä hankkeella viestiä, että aihe on meille tärkeä, ja että olemme avoimia uudenlaisille keskusteluille menneisyyden tulkinnasta. Teemme hankkeessa yhteistyötä Pirkanmaan Setan kanssa.
Keräyslomake: https://webropol.com/s/sateenkaarihistoria

Sateenkaarihistoriakuukauden avajaiset
2020-11-01 17:00 - 18:00 (Europe/Helsinki) | Zoom Meeting
Sateenkaarihistoriakuukausi 2020 alkaa sunnuntaina!
Mistä puhutaan kun puhutaan sateenkaarihistoriasta? Entä mihin mielenosoituksessa vuonna 1981 käytetty kyltti “Alas rottapsykiatria” viittaa?

Ilmoittaudu mukaan Sateenkaarihistoriakuukauden avajaisiin su 1.11.2020 klo 17-18 Zoomissa, jossa Sateenkaarihistorian ystävät ry esittäytyy! Juhlimme samalla sateenkaarihistoria.fi-verkkosivun avajaisia ja katsomme, mitä tämän vuoden sateenkaarihistoriakuukausi tuo tullessaan.
Tapahtuma on avoin ja maksuton, mutta pyydämme ilmoittautumaan alla olevan linkin kautta!
Kaura Raudaskoski juontaa illan ohjelman.

Ohjelma:
klo 17:00–17:10 Mikä ihmeen sateenkaarihistoriakuukausi? Rita Paqvalén ja Kerttu Tarjamo
klo 17:10–17:20 Mitä Sateenkaarihistorian ystävät haluavat? Tuula Juvonen
klo 17:20–17:30 Mitä sateenkaarihistoria.fi tarjoaa käyttäjilleen? Riikka Taavetti
klo 17:30–17:40 Miten sinä voit tehdä sateenkaarihistoriaa? Ulla Rohunen
klo 17:40–18:00 Sinä kysyt – me vastaamme!
Käy tutustumassa sivustoon jo etukäteen osoitteessa sateenkaarihistoria.fi
Tervetuloa!

Ilmoittautuminen:
Ilmoittaudu mukaan tästä linkistä viimeistään lauantaina 31.10.
https://aalto.zoom.us/meeting/register/u50rfuivqj8iGNxiiKHknOppBTnrbtnSldkx
Järjestäjä lähettää liittymislinkin ja ohjeet ilmoittautuneille sunnuntaina aamupäivällä 1.11.2020.

Noudatamme tapahtumassa turvallisemman tilan periaatteita:

Käyttäydymme toisiamme kohtaan kunnioittavasti.
Tilaisuus on ilmoittautuneille avoin, ja siten keskustelu on julkista.
Pidämme huolta omasta tilankäytöstämme ja kunnioitamme yhteistä tilaa.
Emme hyväksy sopimatonta tai syrjivää käytöstä, vaan puutumme siihen.

Martti rakkaani -aulanäyttely Työväenmuseo Werstaalla
2020-11-03 - 2020-11-30 | Työväenmuseo Werstas, Väinö Linnan aukio 8, Tampere, 33210
Avoinna ti-su 11-18, vapaa pääsy, tila on esteetön.
”Jos joku harjottaa haureutta toisen samaa sukupuolta olevan kanssa; rangaistakoon kumpikin vankeudella korkeintaan kahdeksi vuodeksi.” Vuonna 1894 voimaan tulleen rikoslain mukaan homoseksuaaliset teot olivat rangaistavia. Tämä pakotti monet elämään kaksoiselämää ja vaikenemaan todellisista tunteistaan vankilatuomion pelossa. Kun vapaan rakkauden ja seksuaalisen vapautumisen vuosikymmenenä tunnettu 1960-luku toi makuukammareiden hämärästä julkiseen keskusteluun niin ehkäisyn kuin esiaviolliset suhteetkin, oli aika kypsä myös homoseksuaalisten tekojen dekriminalisoinnille. Werstaan pienoisnäyttelyssä kurkistetaan koskettavan kirjeaineiston välityksellä kahden miehen rakkaustarinaan 1950-luvulla – aikana, jolloin heidän rakkautensa oli yhteiskunnan silmissä rikos. Kenellä on oikeus rakastaa?
Esteettömyystiedot: http://www.werstas.fi/tule-werstaalle/esteettomyys/

Sateenkaarikirjallisuutta eri vuosikymmeniltä Työväenliikkeen kirjaston kokoelmista
2020-11-05 - 2020-12-03 | Työväenliikkeen kirjasto, Sörnäisten rantatie 25 A 1, Helsinki, 00500, Suomi
Sateenkaarikirjallisuuden vitriininäyttely eri vuosikymmeniltä Työväenliikkeen kirjaston kokoelmista.
Vapaa pääsy.
Esteettömyys:
Työväenliikkeen kirjasto on esteetön ja se sijaitsee katutasossa. Kirjastossa pääsee kulkemaan esimerkiksi pyörätuolilla tai rollaattorilla. Jos tarvitset ovien avaukseen apua, soita ovikelloa. Inva-WC löytyy kirjastotilojen läheisyydestä, mutta sinne kuljettaessa on kynnys ja kirjaston henkilökunnan täytyy avata ovi.
Kirjaston tiloihin ovat avustaja- ja opaskoirat sekä muutkin seurakoirat tarvittaessa tervetulleita käymään.

Avoin Queer + Crip -teemaopastus K1:ssä
2020-11-07 12:00 - 13:30 | Valokuvataiteen museon K1-näyttelytila, Kämp Galleria, Pohjoisesplanadi 33, 00100 Helsinki, Helsinki, 00100
Queer + Crip -teemaopastuksella lähestytään Douglas Kirklandin Coco Chanel sekä Ilta Marilynin kanssa -näyttelyitä tavoilla, jotka haastavat vallalla olevia tapoja tulkita Kirklandin kuvia ja tarinaa. Teemaopastus on keskusteleva ja osallistava, ja sen aikana harjoittelemme katsomaan ja kysymään muun muassa sukupuolta, toimijuutta sekä identiteettiä. Millä tavalla sinä katsot? Mistä omat näkökulmamme kumpuavat? Minkälaisia näkökulmia haluaisit oppia? Miten näyttelyn sisällöt avautuvat queerin ja cripin näkökulmista?
Kierros on hidastempoinen, ja käsittelemme vain osan näyttelyn kuvista. Voit halutessasi tutustua näyttelyn kuviin etukäteen, mutta se ei ole välttämätöntä.
Teemaopastuksen vetävät museon kuvataidepedagogit Kaura Raudaskoski ja Jemina Lindholm, jotka ovat erityisen kiinnostuneita pohtimaan queerfeminismiin ja kriittiseen vammaistutkimukseen liittyviä ilmiöitä.
Huom: Kierros järjestetään Valokuvataiteen museon K1-näyttelytilassa Kämp-gallerian alakerrassa. Katso sijaintitiedot alta.
Ilmoittautuminen:
Max 10 henkeä!
Ennakkoilmoittautuminen 5.11. mennessä sähköpostitse osoitteeseen k1fmp@fmp.fi
Pyrimme huolehtimaan turvaväleistä ja hygieniasta tapahtuman aikana. Suosittelemme maskin käyttöä. Lisää tietoa turvallisesta museokäynnistä: https://www.valokuvataiteenmuseo.fi/fi/museoinfo/medialle/tervetuloa-museoon-turvallisesti
Kierrokselle osallistuminen on mahdollista museon pääsylipun hinnalla:
https://www.valokuvataiteenmuseo.fi/fi/tule-ja-koe/aukiolo-liput-sijainti
Saavutettavuus:
Kämp Galleriaan on neljä sisäänkäyntiä – Aleksanterinkatu, Mikonkatu, Pohjoisesplanadi, Kluuvikatu. Sisäänkäyntien ovet aukeavat automaattisesti liikkeentunnistimella ja ovat esteettömiä. K1 tilaan pääsee Mikonkadun sisäänkäynnin vieressä olevalla hissillä. Kerros on K1. Museo on liikkumisesteetön. Sisätilojen ovet erottuvat selkeästi. Lasiovissa on kontrastimerkinnät. Museon yleisö-wc-tiloista löydät liikkumisesteisten WC-tilan. Tiloissa on sukupuolineutraaleja WC:tä.
Queer + Crip -kierroksella on käytössä turvallisemman tilan periaatteet, jotka käydään läpi kierroksen alussa. Kierroksen aikana on mahdollisuus istua kokoontaitettavilla tuoleilla.
Lisätietoja saavutettavuudesta museon nettisivuilta: https://www.valokuvataiteenmuseo.fi/fi/tule-ja-koe/saavutettavuus
Kieli: Suomi
Tapahtumaan liittyvät linkit:
Turvallisemman tilan periaatteet
Työpajaan liittyvä sanasto
Blogikirjoitus: Queer/Crip -teemaopastuksista – kysymistä ja vastaamasta kieltäytymistä
Kuva: Marilyn Monroe, Hollywood, 1961 © Douglas Kirkland/Photo Op

Turun yliopiston kirjaston sateenkaarihistorian aineistot
2020-11-09 - 2020-11-20 | Turun yliopiston kirjasto, Caloniankuja 3, Turku, 20500, Suomi
Turun yliopiston kirjasto osallistuu sateenkaarihistoriakuukauteen esittelemällä sateenkaarihistoriaan liittyviä aineistoja (kirjoja, e-kirjoja, painettuja lehtiä, e-lehtiä, pienpainatteita ja tietokantoja) mahdollisimman laajasti eri näkökulmista. Julkaisukanavat ovat twitter, instagram sekä facebook. Aineistoja tuodaan esille myös Turun yliopiston kirjaston yksiköissä olevilla INFO-tauluilla ja kirjaston verkkosivuilla.
Verkkosijainnit:
https://www.utu.fi/fi/yliopisto/kirjasto
https://www.facebook.com/LibUniTurku/
https://twitter.com/libuniturku?lang=fi
https://www.instagram.com/libuniturku/?hl=fi

Helsinkiä queeristi -opastus
2020-11-10 17:00 - 18:00, 2020-11-17 17:00 - 18:00 | Helsingin kaupunginmuseo, Aleksanterinkatu 16, Helsinki
Haluatko tietää mitä Mäntymäellä tapahtui 1960-luvulla kevätiltaisin? Tai mikä oli kaupungin paras seksuaalivähemmistöjen iskuravintola? Tule mukaan opastetuille kierroksille menneisyyden Helsingin kaduille ja koteihin, baareihin, puistoihin ja pusikkoihin queer -näkökulmalla. Tutut paikat ja luutuneet käsitykset saavat uusia merkityksiä, kun Helsingin kaupunginmuseon Helsingin valitut palat -näyttelyyn tutustutaan Sateenkaarihistoriakuukauden hengessä. Opastuksille on vapaa pääsy, mutta osallistuminen vaatii ennakkoilmoittautumisen. Kokoontuminen museon ala-aulassa.
Ilmoittaudu mukaan 10.11. klo 17 opastukselle: https://response.questback.com/helsinginkaupunki/hj4yccmseh
Ilmoittaudu mukaan 17.11. klo 17 opastukselle: https://response.questback.com/helsinginkaupunki/ubix0nlywk
Saavutettavuus: esteetön tila, pääsy hissillä, esteetön wc aulassa, ei induktiosilmukkaa
Kuva: Matti Honkavaara, 1971. Miesporukka Kaisaniemen puistossa. Helsingin kaupunginmuseo.

Vaasan kaupunginteatteri: Kissani Jugoslavia -näytelmä
2020-11-13 16:00 - 18:00, 2020-11-14 13:00 - 15:00, 2020-11-14 18:00 - 20:00, 2020-11-27 19:00 - 21:00, 2020-11-28 13:00 - 15:00 | Vaasan kaupunginteatteri, Pitkäkatu 53, Vaasa, 65100, Suomi
Kissani Jugoslavia pohjautuu Finlandia-palkitun kirjailija Pajtim Statovcin esikoisteokseen, joka kertoo Bekim-pojan tarinan. Bekim on lapsena paennut Kosovon sotaa perheensä kanssa, ja kokee Suomessa itsensä muukalaiseksi paitsi kulttuurisen taustansa, myös seksuaalisuutensa vuoksi. Näytelmä kuvaa vangitsevasti miehen sisäistä kasvutarinaa ja rakkauden kipuiluja. Kissani Jugoslavia on maagisella realismilla maustettu kehitystarina: yllättävä, runollinen ja tarkasti nähty. Eikä pojan tarinaa voi kertoa kertomatta myös hänen vanhempiensa tarinaa, jossa julmuus ja rakkaus kietoutuvat yhteen. Esityksessä seurataan juuriltaan temmatun perheen jännitteisiä suhteita hajoavasta Jugoslaviasta nyky-Suomeen.
Esitysajat:
Pe 13.11. klo 16.00
La 14.11. klo 13.00
La 14.11. klo 18.00
Pe 27.11. klo 19.00
La 28.11. klo 13.00
Saavutettavuus:
Näytäntösalissa pyörätuolipaikkoja (etukäteisvaraus lippukassalta, p. 06 325 3961). Liikuntaesteisten sisäänkäynti tapahtuu henkilökunnan ovesta Rauhankadun puolelta. Inva-WC.
Yleisöohjeistus teatteriin saapuville:
https://www.vaasa.fi/koe-ja-nae/kulttuuria-vaasassa-ja-seudulla/vaasan-kaupunginteatteri/saapuminen-teatteriin/turvallisesti-teatteriin/
Muita tietoja tapahtumasta:
Kts. myös Sydänsyksy-seminaari, johon kuuluvat Kissani Jugoslavia –näytös sekä Pajtim Statovcin kirjailijavierailu.

Hentoja gentlemanneja ja mieskuntoista fröökynöitä – Kurkistus 1700- & 1800-luvun queeriyteen
2020-11-14 13:00 - 14:00 | Turun museokeskus, Qwenselin talo, Läntinen rantakatu 13, Turku, 20101, Suomi
Turun museokeskus nostaa Sateekaarihistoriakuukauden aikana esille lhbtqi-historiaa aina keskiajalta Tom of Finlandiin. Opastetuilla kierroksilla tehdään näkymättömästä näkyvää ja vaietusta julkista. Miten seksuaali- ja sukupuolivähemmistöt näkyivät Turun linnan historiassa? Mitä tapahtui turkulaisten porvariskotien suljettujen verhojen takana? Entä miten erotisoituneelta maalaisyhteisö näytti Tom of Finlandin katseen kautta?
Qwenselin talo – 1700-luvun säätyläistalo.
Hentoja gentlemanneja ja mieskuntoisia fröökynötä on näkökulmaopastus ja tarkastelee historiallista queeriyttä, miten se on näyttäytynyt ihmisten käyttäytymisessä, olemuksessa ja yhteiskunnan suhtautumisessa. Missä nämä ihmiset kokoontuivat viettämään aikaa yhdessä? Entä millä tavalla heihin on suhtauduttu sen ajan yhteiskunnassa? Olivatko miehet todellakin hentoja ja naisväki mieskuntoista?
Qwenselin talo on saavutettava. Lue lisää esteettömyydestä: https://www.turku.fi/apteekkimuseo-ja-qwenselin-talo/tervetuloa-museoon/esteettomyys

Turun linnan queer-opastus
2020-11-14 15:30 - 16:30 | Turun museokeskus, Turun linna, Linnankatu 80, Turku, Varsinais-Suomi, 20100
Miltä näyttivät normatiivit 1500-luvulla? Ketkä jakoivat linnassa sallitusti vuoteen keskenään? Onko HLBTIQ-ihmisillä omia suojeluspyhimyksiä?
Entä kuka on Suomea hallinneista ruotsalaismonarkeista kaikkein eniten queer?
Turun museokeskus osallistuu Sateekaarihistoriakuukauteen ja nostaa esille lhbtqi-historiaa aina keskiajalta Tom of Finlandiin. Opastetuilla kierroksilla tehdään näkymättömästä näkyvää ja vaietusta julkista. Miten seksuaali- ja sukupuolivähemmistöt näkyivät Turun linnan historiassa? Mitä tapahtui turkulaisten porvariskotien suljettujen verhojen takana? Entä miten erotisoituneelta maalaisyhteisö näytti Tom of Finlandin katseen kautta?
Turun linna on vain osaksi esteetön. Esim. pyörätuolilla liikkuessa kannattaa ottaa yhteyttä etukäteen linnan neuvontaan: 02 262 0300
Lisätietoja esteettömyydestä: https://www.turku.fi/turun-linna/tervetuloa-museoon/esteettomyys

Nahkasaapastelua ja hikisiä toukotöitä (K-18)
2020-11-15 13:00 - 14:00 | Turun museokeskus, Kuralan Kylämäki, Jaanintie 45, Turku, Varsinais-Suomi, 20540
Tom of Finlandin 100-vuotisjuhlanvuoden kunniaksi Kuralan Kylämäki järjestää matkan Touko Laaksonen aka Tom of Finlandin nuoruuden maisemiin.
Nahkasaapastelua ja hikisiä toukotöitä tarkentaa katseen taiteilijan töitä inspiroineen maaseutumiljöön eroottiseen kuvastoon. Mikä kaikki voikaan kiihottaa ja miten aivan eri tavalla kihelmöi, kun halu on salaista?
Turun museokeskus osallistuu Sateekaarihistoriakuukauteen ja nostaa esille lhbtqi-historiaa aina keskiajalta Tom of Finlandiin. Opastetuilla kierroksilla tehdään näkymättömästä näkyvää ja vaietusta julkista. Miten seksuaali- ja sukupuolivähemmistöt näkyivät Turun linnan historiassa? Mitä tapahtui turkulaisten porvarisko-tien suljettujen verhojen takana? Entä miten erotisoituneelta maalaisyhteisö näytti Tom of Finlandin katseen kautta?
Opastus tapahtuu ulkona ja se on saavutettava. Lisää tietoa esteettömyydestä: https://www.turku.fi/kuralan-kylamaki/tervetuloa-museoon/esteettomyys

Sateenkaarisenioreiden kirjavinkkejä Töölön kirjastossa
2020-11-16 - 2020-11-30 | Töölön kirjasto, Topeliuksenkatu 6, Helsinki, 00250, Suomi
Setan seniorityö on kerännyt yhteistyössä Töölön kirjaston kanssa sateenkaarisenioreilta kirjavinkkejä sateenkaarihistoriakuukauden kunniaksi. Kirjavinkeistä koottu aineistonäyttely on esillä Töölön kirjaston Kirjastosalissa, 2. kerroksessa, aikavälillä 16. – 30.11.2020.
Kirjallisuudella on voinut olla suurikin merkitys sateenkaarisenioreille heidän elämänsä aikana – etenkin ajassa, jolloin asiallista tietoa seksuaalisen suuntautumisen ja sukupuolen moninaisuudesta oli vaikea löytää ja saada. Sateenkaariseniorit ovat kuvailleet kirjallisuuden merkitystä itselleen esimerkiksi näin:
”Kirjoista on avautunut uusi maailma, varsinkin ensimmäisistä lukemistani joiden nimet ovat jo unohtuneet. Kun oma identiteetti on ollut vielä hakusessa on ollut hyvä lukea samassa tilanteessa olevista vaikka kuvitteellisista ihmisistä. Tieto siitä ettei olekaan ainoa, on ollut rauhoittava.”
Käy katsomassa aineistonäyttelystä, mitä teoksia seksuaali- ja sukupuolivähemmistöihin kuuluvat ikääntyneet suosittelevat luettavaksi ja lainaa mielenkiintoisimman kuuloiset kirjat mukaasi!
Katsothan kirjaston aukioloajat Töölön kirjaston verkkosivuilta.
Töölön kirjaston esteettömyystiedot
Kirjastolle on kaksi sisäänkäyntiä. Humalistonkadun sisäänkäynti on tasainen, leveä sekä valaistu. Saattoliikenteen pysähtymispaikalta pääsee siirtymään sisäänkäynnille sujuvasti. Pääsisäänkäynnille reitti epätasainen ja kulkureitillä on portaat. Toiseen kerrokseen pääsee hissillä. Hissin mitat: kapeimmillaan 107cm (syvyys) ja 74cm (leveys). Kirjastosalin ovella on n. 2 cm korkea kynnys. Asiointipisteessä on esteetön wc kerroksessa 4.
Lisätietoa rakennuksen esteettömyydestä: https://www.helmet.fi/fi-FI/Kirjastot_ja_palvelut/Toolon_kirjasto/Esteettomyys

Selvät sävelet -julkaisujuhlan livestreemi
2020-11-20 19:30 - 22:00 | Online
Selvät Sävelet – Transtaiteilijoiden ohjeet instituutioille julkaistaan suomen kielellä transihmisten muistopäivänä
Julkaisu: Selvät sävelet – Ohjeita trans- ja muunsukupuolisten sekä muiden sukupuolivähemmistöihin kuuluvien taiteilijoiden kanssa työskentelyyn kuraattoreille, gallerioille ja instituutioille
Feminist Culture Housen (FCH) ensimmäinen julkaisu on suomenkielinen käännös ohjeistuksesta sukupuolivähemmistöjen oikeudenmukaiseen kohteluun taiteen kentällä. Julkaisua juhlistetaan 20. marraskuuta, joka on kansainvälinen transihmisten muistopäivä (International Transgender Day of Remembrance).
Työssään aliedustettujen taiteilijoiden kanssa Feminist Culture House on nähnyt, kuinka kipeästi tietoa ja ymmärrystä eri vähemmistöryhmiä kohtaan tarvitaan taiteen kentän organisaatioissa ja portinvartijoiden keskuudessa. Jotta taiteen ja kulttuurin kentän sanoissa toistuva yhdenvertaisuus todella toteutuisi, tarvitaan käytänteitä ja kieltä, joka huomioi moninaisuutta.
Halu käännöksen toteuttamiseen syntyi tarpeesta parantaa sukupuolivähemmistöjen työturvallisuutta ja tehdä sukupuolen moninaisuuden suomenkielistä sanastoa tutuksi kentän toimijoille. Alkuperäsen ohjeistuksen “Clear Expectations – Guidelines For Institutions, Galleries And Curators Working With Trans, Non-Binary And Gender Diverse Artists (2019)” ovat kirjoittaneet taiteilijat Archie Barry ja Spence Messih. Suomenkielisestä käännöksestä vastaa Johanna Koskinen ja julkaisun toimituskuntaan kuuluu Feminist Culture Housen Orlan Ohtosen lisäksi Kid Kokko, Even Minn, Shady Stardust ja Taneli Viljanen. Graafisen ilmeen ovat tehneet Jara Pohjonen, Chih Tung Lin ja Savu E. Korteniemi.
20. marraskuuta klo 19.30-22 FCH järjestää livestream-tapahtuman, jossa muistetaan edesmenneitä transtaiteilijoita ja juhlitaan nykyisiä transtaiteilijoiden yhteisöjä. Tapahtumassa kuullaan Selvät Sävelet- julkaisun kirjoittajia, nähdään fiktiivinen lyhytelokuva Happy Birthday Marsha! ikonisesta transtaiteilijasta ja aktivistista Marsha P. Johnsonista ja pelataan Horseboy95– nimisen esiintyjän vetämää bilebingoa. Live stream kuvataan Alakulttuurikeskus Loukossa. Tapahtuma on ilmainen, katsojamäärä on rajoitettu 100 hlö. Osallistuaksesi tapahtumaan, lähetä sähköpostiosoitteesi tämän Google forms-linkin kautta.
Kielet: englanti ja suomi, viittomakielen tulkkaus suomeksi.
Selvät Sävelet -julkaisun voi tilata tai ladata osoitteesta www.feministculturehouse.org julkaisujuhlan jälkeen. Feminist Culture House tarjoaa myös koulutusta ja konsultaatiota liittyen julkaisun käyttöön taiteen organisaatioissa.
Lisätietoja: Orlan Ohtonen orlan@feministculturehouse.org
Happy Birthday Marsha! ohjaus Tourmaline ja Sasha Wortzel, 2017 “As queer and trans artists, we have found that oppression does not solely affect our material conditions. Our relationships with each other, our ancestors, and communities are also at stake. Our work addresses the systematic erasure of rich legacies of trans and queer activism and art by creating artworks that revisit and re-imagine these stories. We mine existing archives and create new ones to address how our relationship with the past shapes our understandings of the present. We look back in order to dream a way forward.”
Horseboy95 on turkulainen bingokuningatar ja wannabe go go-poika. Häntä inspiroi humppa ja crocsit. Siviilissä Horseboy on duunari, juntti ja sienestäjä. Esiintyessään hän esittelee mielellään paljasta takamustaan ja kiroilee.
Horseboy95 started his bingo career in Turku after he found out he likes to play with small balls. Now for the first time you can watch him play with them from the comfort of your own home.

Ihmisen kuvat - queer-näkökulmia Magnus Enckell -näyttelyyn
2020-11-21 15:30 - 16:30 | Ateneum, Kaivokatu 2, Helsinki, 00100, Finland
Opastetulla kierroksella pohdimme yhdessä identiteetin, sukupuolten ja seksuaalisen suuntautumisen moninaisuutta ja esitystapoja Magnus Enckellin tuotantoa laajasti esittelevässä näyttelyssä. Tervetuloa vinon katseen kierrokselle!
Pääsy museolipun hinnalla, museokortilla tai Ateneumin ystävien jäsenkortilla. Opastuksen ryhmäkoko on max. 10 henkeä/opastus. Ilmoittautuminen ja turvallisemman tilan periaatteet, ks. https://ateneum.fi/tapahtumat/ihmisen-kuvat-queer-nakokulmia-magnus-enckell-nayttelyyn/
Magnus Enckell: Heräävä fauni (1914). Kansallisgalleria / Ateneumin taidemuseo, kokoelma Hoving. Kuva: Kansallisgalleria / Jenni Nurminen.

Taidekoti Kirpilän Queer-opastus
2020-11-22 14:30 - 15:30 | Taidekoti Kirpilä, Pohjoinen Hesperiankatu 7, 6. krs, Helsinki, 00260, Suomi
Taidekodin opas, FM Karoliina Arola johdattelee tarkastelemaan taidekokoelman teoksia vinolla katseella, sateenkaarevin tulkinnoin.
Vapaa pääsy. Ei ennakkoilmoittautumista. Opastukselle on 20 paikkaa, jotka täytetään saapumisjärjestyksessä.
Suosittelemme maskin käyttöä opastuksilla.
Karoliina Arolan kuva: Riitta Supperi

Taidekoti Kirpilän esteettömyys ja saavutettavuus
Taidekoti Kirpilä ei ole esteetön tila. Sijaitsemme kerrostalon ylimmässä, kuudennessa kerroksessa. Talon ulko-ovella on viisi porrasta, joiden molemmilla puolilla on käsijohde. Aukioloaikoinamme keskiviikkoisin klo 14–18 ja sunnuntaisin klo 12–16 porraskäytävään pääsee pyörätuolilla vartijan avustamana pihaoven kautta. Vartijaan saa yhteyden soittamalla alaoven vieressä olevaa summeria (jossa lukee Taidekoti Kirpilä). Tällä reitillä on matalia kynnyksiä, jotka ovat korkeintaan 2 cm:n korkeudella. Jos tarvitset tätä vaihtoehtoista sisäänkäyntiä tilatun opastuskäynnin yhteydessä aukioloaikojen ulkopuolella, kerrothan tarpeesta opastusvarausta tehdessäsi.
Vuonna 1934 valmistuneen rakennuksen hissi on alkuperäinen veräjähissi, johon mahtuu pyörätuoli, mutta ei sähköpyörätuolia. Hissin oviaukon leveys on 65,5 cm. Hissin muut mitat ovat: korkeus 225 cm, leveys 90 cm (hissikorin sivuilla on 1 m:n korkeudella tangot, joiden välillä on 73 cm) ja syvyys 127 cm (etäisyys hissikorin takaseinän tangosta veräjäoveen on 118 cm). Hissin ylin painike on 143 cm:n korkeudella. Painikkeita ei ole kohonumeroitu.
Paikalla on henkilökuntaa, joka voi auttaa vaatesäilytyksen kanssa, ja maksupääte voidaan tuoda asiakkaan luo. Sisäänpääsy on maksuton, mutta myynnissä on kirjoja ja postikortteja.
Eteisessä pitää riisua kengät tai pukea suojatossut niiden päälle. Eteisessä on tätä varten tuoleja.
Teoslistat löytyvät huoneista, eli yksittäisten teosten luona seinillä ei ole tekstejä.
Tiloissamme on kolme sukupuolineutraalia yleisö-WC:tä, jotka eivät ole esteettömiä. WC:eiden ovien kynnykset ovat 9 cm:n, 3,5 cm:n ja 3 cm:n korkeudella. Ovien vetimet ovat 1 m:n korkeudella.
Taidekodin lattioilla on itämaisia mattoja, joiden alla on liukuesteet. Oviaukoissa mahtuu liikkumaan pyörätuolilla. Oviaukkojen kynnykset ovat korkeintaan 2 cm:n korkeudella.
Kaikissa huoneissa on tuoleja, joilla voi istua.
Avustavat koirat ovat tervetulleita.

Ravintolat queer-kulttuurin näyttämöinä -verkko-opastus
2020-11-23 16:00 - 16:30 | Hotelli- ja ravintolamuseon Facebook-sivut
Ravintolat queer-kulttuurin näyttämöinä -opastuksella syvennymme ravintolakulttuurin historiaan queer-näkökulmasta. Miten olivat ensimmäisiä homojen kohtauspaikkoja? Millaisena suomalainen ravintolakenttä näyttäytyy heteronormatiivisuuden ulkopuolelta tarkastellen? Miten queer-yhteisö näkyy tänä päivänä yöelämässä? Kesto n. 30 minuuttia. Opastus perustuu Kati Mustolan Hotelli- ja ravintolamuseolle tekemään tutkimukseen Tuhannen kapakan kautta – sateenkaarevaa ravintolahistoriaa.
FB-live: https://www.facebook.com/events/1662126330622363/
Kieli: Suomi
Kuva: Vanhan olutkellari noin v. 1967-1970. Valokuva Ä. Fethulla, Hotelli- ja ravintolamuseon kokoelmat.

Esittelyssä sateenkaarihistorian hakusanakirja
2020-11-27 18:00 - 19:00 | Online
Vuonna 2021 verkossa julkaistaan Sateenkaarihistorian hakusanakirja. Siihen on kerätty sukupuolen ja seksuaalisuuden moninaisuuteen viittaavia hakusanoja teksteistä, joita on julkaistu Helsingin Sanomissa vuosina 1904–1939.
Sateenkaarihistoriakuukauden kunniaksi järjestettävässä tilaisuudessa dosentti Tuula Juvonen ja hänen tutkimusavustajansa keskustelevat tekeillä olevasta verkkosanakirjasta ja sen laatimisesta. He kertovat hakusanakirjan syntyajatuksesta, esittelevät sen toiminnallisia piirteitä ja tekevät poimintoja sanakirjaan sisällytetyistä sanoista ja uutisista niiden takana. Mistä puhutaan silloin kun keskustelun kohteena on demooninen elämys, eroottinen merkillisyys, miehen pukuun kätkeytyminen, miessukupuolelliset taipumukset tai sukupuolihairahdus? Mikä oli Sapho-ooppera, tai näytelmä Siitä suu vaikenee? Mitä tapahtui Aleksanterin teatterissa tai Etsivän poliisin toimesta?
Tervetuloa yllättymään siitä, millaista sateenkaarihistoriaa kaikille avoimista Kansalliskirjaston digitoiduista sanomalehdistä löytyykään!
Zoomissa toteutettavan tilaisuuden järjestäjät: Tuula Juvonen ja tutkimusavustajat, Tampereen yliopisto ja Sateenkaarihistorian ystävät ry.
Ilmoittaudu mukaan viimeistään torstaina 26.11. tässä linkissä olevalla lomakkeella: https://forms.gle/6LL87qNiQFgEfma49
Lähetämme osallistumislinkin ilmoittautuneille tapahtumapäivänä 27.11. aamupäivällä. Tapahtuma on suomeksi.
Tervetuloa!

Lisätietoja:
Kaura Raudaskoski
sihteeri@sateenkaarihistoria.fi

Taidehistorioitsija (FT/dosentti) Juha-Heikki Tihisen queer-opastus taidemuseo Poikilon Kauneuden aarteita -näyttelyssä
2020-11-28 13:00 - 14:00 | Taidemuseo Poikilo, Varuskuntakatu 11, Kouvola-talo, Kouvola, 45100, Suomi
Queer-opastuksessa taidehistorioitsija Juha-Heikki Tihinen johdattelee kävijät näyttelyn teoksiin perinteisten heteronormatiivisten tulkintojen ulkopuolelta. Tihisen käyttämä queer-näkökulma haastaa normit ja etsii vaihtoehtoisia tulkintoja. Queer-oppaan johdolla voidaan tutkia muun muassa identiteettien ja sukupuolten moninaisuutta ja niiden esitystapoja. Teosten edessä voidaan pohtia myös halun, katseen ja vallan teemoja, sekä niiden ilmenemistä näyttelyn teoksissa.
Kauneuden aarteita -näyttely esittelee pääosin 1800- ja 1900-lukujen kotimaista taidetta Emil Aaltosen museon kokoelmasta. Näyttely on esillä 10.1.2021 asti ja se on toteutettu yhteistyössä Emil Aaltosen museon kanssa. Näyttelyn on kuratoinut taidemuseo Poikilon intendentti Mari Lehtosalo.
Kieli:
suomi
Saavutettavuus:
https://www.kouvolankulttuuritalot.fi/etusivu/kouvola-talo/kouvola-talon-tilat/
Hinta kävijälle:
taidemuseo tai kaupunginmuseo: aikuiset 7 euroa, opiskelijat, eläkeläiset, varusmiehet ja työttömät 5 euroa. Alle 18-vuotiaat vapaa pääsy. Yhteislippu taidemuseoon ja kaupunginmuseoon: aikuiset 11 euroa, opiskelijat, eläkeläiset, varusmiehet ja työttömät 8 euroa. Alle 18-vuotiaat vapaa pääsy.
Muita tietoja tapahtumasta:
Opastuksen yleisömäärä on rajattu 20 henkilöön. Ennakkoilmoittautuminen puhelimitse numeroon 020 615 5297 museon avoinnaoloaikoina, ti-pe 11-18, la-su 12-17, ma suljettu. Opastukseen liittyen joudumme pidättämään oikeuden mahdollisiin muutoksiin tai peruutukseen johtuen koronatilanteesta.
Kuva: Taidehistorioitsija (FT/dosentti) Juha-Heikki Tihinen, kuva: Magnus Strandberg

Kävelykierros Helsingin homohistoriaan
2020-12-01 17:00 - 19:00 | Vanha Ylioppilastalo, Mannerheimintie 3, Helsinki, 00100, Suomi
Nykypäivän Suomi on tasa-arvoinen ja turvallinen yhteiskunta myös seksuaalivähemmistöille. Kuitenkin vielä 1970- ja 80- luvuilla homoseksuaalisuus oli rikoslaissa ja sairausluokituksessa. Miten ja missä Helsingin seksuaalivähemmistöt ovat viettäneet aikaansa ja tavaneet toisiaan noin aikoina? Entä miten esimerkiksi sota-aika vaikutti suhtautumiseen?
Tällä noin kahden tunnin opastetulla kävelykierroksella kuullaan tarinoita ja tietoa lähihistoriasta ja nähdään kaupungin tärkeitä paikkoja liittyen pääkaupunkimme homohistoriaan.
Tapaaminen Vanhan ylioppilastalon edessä (Mannerheimintie 3). Kierros on noin 5 km.

Sateenkaarihistorian ystävien glögitilaisuus
2020-12-08 16:00 - 18:00 | Zoom Meeting
Muistathan ilmoittautua mukaan viimeistään maanantaina 7.12. alla olevasta linkistä!
***
Vuosi 2020 on kääntymässä kohti loppuaan, ja on aika katsoa yhdessä sitä, mitä Sateenkarihistorian ystävät ovat ensimmäisenä toimintavuotenaan saaneet aikaan. Yhdistyksen verkkosivut sateenkaarihistoria.fi ovat auenneet yleisölle – mitä mieltä sinä olet niistä?
Sateenkaarihistoriakuukausi on nyt päättynyt – miten kuukausi sinun mielestäsi onnistui?
Samalla voimme kääntää katseet merkkivuoteen 2021 – mitä Sateenkaarihistorian ystävät yhteistyökumppaniensa kanssa on suunnittelemassa ensi vuodelle?

Tervetuloa keskustelemaan näistä ja muista asioista kanssamme Zoomissa ti 8.12.2020 klo 16:00-18:00!

Ilmoittaudu mukaan viimeistään maanantaina 7.12. tässä linkissä olevalla lomakkeella:
https://forms.gle/mmMZCG3dxuLpLVuG7
Lähetämme osallistumislinkin ilmoittautuneille tapahtumapäivänä 8.12. viimeistään tuntia ennen tapahtumaa.

Tapahtuma on suomeksi, ja käytössämme on turvallisemman tilan periaatteet, joista lisätietoa saat ilmoittautumislinkin yhteydessä.
Tervetuloa – lämmitä itsellesi kuppi kuumaa ja tule mukaan!

Lisätietoja:
Kaura Raudaskoski
sihteeri@sateenkaarihistoria.fi

Queer-etäopastus Taidekoti Kirpilään
2021-02-17 18:00 - 18:50 | Taidekoti Kirpilä, Pohjoinen Hesperiankatu 7, 6. krs, Helsinki, 00260, Suomi
Taidekodin huippusuositut queer-opastukset jatkuvat – nyt etänä! Oppaamme Karoliina Arolan johdolla voit tutustua kokoelmaamme sateenkaarevalla katseella. Opastuksen kesto on n. 50 minuuttia. Saat linkin Teams-tapahtumaan ennen opastusta. Liput 5 €.

Liput:
https://taidekotikirpila.fi/tapahtuma/queer-etaopastus/?instance_id=167

Karoliina Arolan kuva: Riitta Supperi
